Aprob,

Director General

Daniela DRĂCEA

DIRECȚIA GENERALĂ BIODIVERSITATE

Nr. înreg.: DGB/121873/

Ref: Referat de aprobare pentru proiectul de Ordin pentru aprobarea Ghidurilor privind protocoalele de monitorizare și metodologiile unitare de monitorizare a stării de conservare a habitatelor de interes comunitar din România din cadrul proiectului “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor și habitatelor de interes comunitar din România și raportarea în baza articolului 17 al Directivei Habitate 92/43/CEE”*

**REFERAT DE APROBARE**

Ministerul Mediului Apelor și Pădurilor are în derulare proiectul “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor și habitatelor de interes comunitar din România și raportarea în baza articolului 17 al Directivei Habitate 92/43/CEE”* *COD MYSMIS 2014+ 120009*.

În vederea implementării acestui proiect a fost semnat acordul de parteneriat nr. 162/GLG/11.01.2019, încheiat între Ministerul Mediului (actual Ministerul Mediului, Apelor și Pădurilor) - Direcția Biodiversitate (actual Direcția Generală Biodiversitate), în calitate de beneficiar (*Lider de parteneriat*) și Asociația pentru Protecția Liliecilor din România, Institutul de Speologie „Emil Racoviță”, Institutul Național de Cercetare-Dezvoltare în Silvicultură „Marin Drăcea”, Institutul Național de Cercetare Dezvoltare pentru Protecția Mediului, Muzeul Național de Istorie Naturală „Grigore Antipa”, Institutul Național de Cercetare-Dezvoltare Marină „Grigore Antipa”, Institutul de Biologie Bucureşti al Academiei Române, Institutul Național de Cercetare-Dezvoltare „Delta Dunării” Tulcea, Institutul de Cercetări Biologice Cluj, Universitatea de Științe Agricole și Medicină Veterinară Cluj, Universitatea Transilvania din Brașov, în calitate de parteneri*.*

În cadrul cererii de finanțare, Obiectivul specific 3: *Informarea si constientizarea factorilor interesați cu privire la importanța Rețelei Natura 2000 în contextul raportării solicitate de către Directiva Habitate și fundamentarea elementelor necesare implementării Strategiei Naționale pentru Conservarea Biodiversității*, subactivitatea 1.1. prevede realizarea unor Ghiduri cu protocoalele de monitorizare și metodologiile unitare de monitorizare a stării de conservare a speciilor și habitatelor de interes comunitar.

Prezentul referat însoțește proiectul de ordin pentru aprobarea Ghidurilor privind protocoalele de monitorizare și metodologiile unitare de monitorizare a stării de conservare a habitatelor de interes comunitar. Partenerii din proiect care au contribuit la realizarea acestora sunt: Institutul de Speologie „Emil Racoviță”, Institutul Național de Cercetare-Dezvoltare în Silvicultură „Marin Drăcea”, Institutul Național de Cercetare-Dezvoltare Marină „Grigore Antipa”, Institutul de Biologie Bucureşti al Academiei Române, Institutul de Biologie Cluj-Napoca și Universitatea Transilvania din Brașov.

Documentul sus-menționat se constituie într-un instrument de colectare și analiză a datelor privind habitatele de interes comunitar pe teritoriul României. Datele colectate în baza metodologiilor și ghidurilor sus-menționate pot susține îmbunatățirea calității planurilor de management ale ariilor protejate, precum și fundamentarea deciziilor și reglementărilor în domeniul biodiversitații din România. De asemenea, monitorizarea speciilor și habitatelor de interes comunitar, derulată conform metodologiilor create în cadrul proiectului, va genera datele și analizele necesare raportării periodice la Comisia Europeană.

Având în vedere cele menționate, propunem spre aprobare prezentul proiect de **Ordin** **pentru aprobarea Ghidurilor privind protocoalele de monitorizare și metodologiile unitare de monitorizare a stării de conservare a habitatelor de interes comunitar din România din cadrul Proiectului “*Completarea nivelului de cunoaștere a biodiversității prin implementarea sistemului de monitorizare a stării de conservare a speciilor și habitatelor de interes comunitar din România și raportarea în baza articolului 17 al Directivei Habitate 92/43/CEE” COD MYSMIS 2014+ 120009,* finanțat prin Programul Operațional Infrastructura Mare 2014-2020.**

Avizat:

Sorina-Cristina Marin,

Manager proiect

Elaborat:

Adriana Ivănuș, consilier

Liliana Vîrtopeanu, consilier

Ramona Zotta-Cherăscu, consilier